103 
bicija tih kandidata biti i izabrani u odbor. Mogu izjaviti za sebe 
posve izvjesno, a mislim i za druge dosadašnje odbornike, da ćemo 
biti posve sretni i zadovoljni, ako nas mine odgovorna čast od- 
bornika u novom trogodištu društvenoga života, pak ako se slavna 
glavna skupština složi u ljudima zaslužnijima za ovo društvo i 
učenijim stručnjacima na području prirodne nauke, koji će i po 
svojoj radnoj snazi i po ustrajnosti u radu znati društvo povesti 
kud i kamo bržim korakom do većega usavršenja. 
Meni dopustite, da opet po dužnosti svojoj Vašu pažnju svrnem 
za nekoliko časaka na važan jubilej prirodne nauke. 
Pedeset godina spektralne analize. 
Besjeda podpredsjednika hrvatskoga prirodoslovnoga društva prof. dra. 
Otona Kučere na XXII. redovitoj glavnoj skupštini toga društva držanoj 
dne 20. veljače 1910. 
Gospodo! 
Godina, koja se je netom svršila, znamenita je jubilarna godina 
u historiji prirodne nauke. Nauka o prirodi može da bude doduše 
samo jedna, jer je i priroda jedna; no ona se prema objektima 
prirode i prema metodama svojim obično razdvaja u dvije grane, 
koje su se tako bujno razvile u gotovo samostalne nauke, da se 
često govori o »opisnim prirodnim naukama« u protimbi 
spram »eksaktnih prirodnih naukä«. U području jednoga 
i drugoga dijela prijeko je znamenita godina 1859. Na području 
tako zvanoga opisnoga dijela prirodne nauke iznio je te godine 
Charles Darwin misao evolucije u životu biljke i životinje spoz- 
navši prirodne uvjete, koji izvode u jednu ruku dalje razvijanje a 
u drugu neki stabilitet.  Pedesetgodišnjicu ove znamenite spoznaje 
slavio je dostojno čitav obrazovani svijet. Na području eksaktnoga 
dijela prirodne nauke donijela je ista godina 1859. novu spoznaju, za 
koju sam u neprilici, nebih li ju postavio još nad spoznaju Darwi- 
novu o organičnoj prirodi, makar da u širim krugovima nije ni 
s daleka toliko poznata kao prva: spoznaju odnošaja između emisije 
i apsorpcije zrakä, a time fundamenat »spektralnoj analizi«. 
Ime je Nijemca Kirchhoffa s tom spoznajom za vječna vremena 
svezano. 
Pedeset se je prema tomu godina navršilo, što se rodio spek- 
troskop i s njim u svezi spektralna analiza, koja je čitavoj 
